Jy is meer werd as jou dade – Finesse Meisie
Jy is nie gelyk aan jou dade, punte, vriende, geld, gewig of hoe mooi of lelik jy dink jy is nie. Dit geld ook vir jou foute.
Dit is vir my die moeilikste les van my lewe. Om te aanvaar dat jy nie perfek kan wees of daarvoor moet strewe nie. Dis wel ’n ongelooflike gevoel as jy eers besef dat dit nie is waaroor die lewe gaan nie. Want skielik is alles weer draaglik.
Waarna jy wel moet strewe, is om vandag weer te probeer om jou hart te volg, beter te wees as gister en jouself te vergewe as jy nie is nie.
As jy besef dat jy groter en meer is as alles wat jy doen en nie doen nie, sal jy jouself kan vergewe. Anders sleep jy daardie negatiewe bagasie saam met jou. Dit beteken jy gaan al minder selfliefde en selfvertroue hê om elke dag beter te kan wees as gister.
Môre het sy eie worries. Jy is vrygespreek deur Jesus. Hoekom kies jy nog verder om alles self te dra? Lê dit neer en staan op. Doen jou bes in die lewe – dis al wat jy hoef te doen. Leer uit die val en seerkry.